Guadelupa
Guadelupa esas arkipelago en Karibia ed insulala regiono di Francia. Administrative, ol esas transmara regiono qua havas la sama povi kam altra regioni de metropolala Francia. Ol esas integra parto de Francia, membro del Europana Uniono e del Eurozono. Ol distas 600 kilometri norde de kontinentala Sud-Amerika.

Bazala fakti pri Guadelupa.

Historio 
L'insulo deskovresis en 1493 da Cristoforo Colombo qua nomizis ol Santa Maria de Guadelupe, segun monakerio an la rivero Guadelupa en Hispania.

Charles Lienard and Jean Duplessis, Sioro di Ossonville, decidis koloniigar Guadelupa en nomo di Francia en 1635. En 1674, Francia anexis ol, e komencis profitoza kultivo di sukrokano delore. En 1775, l'administrado di Guadelupa separesis de Martinik.

En aprilo 1794 Britaniani okupis Guadelupa, profitanta de la nestabileso en Francia pro Franca revoluciono. Tamen, Franca guberniestro Victor Hugues ekpulsis li en mayo 1794, helpita da sklavi a quin lu promisis liberigeso. Fakte, ye la sequanta monato, li liberigesis. Victor Hugues impozis la legi di la Konvenciono en Guadelupa, e to stimulis la reakto di granda proprietanti, kelk ek li havanta simpatii pri Anglia. La lego qua abolisis la sklaveso nuligesis ye la 16ma di julio 1802, da Napoléon Bonaparte.

Geografio 

Guadelupa konsistas ek du precipua insuli, Basse-Terre e Grand-Terre, separita da mikra stretajo ed unionita per ponti. Kelkafoye li judikesas kom singla insulo. Insuli Marie-Galante, La Désirade e la mikr arkipelago Îles des Saintes ank apartenas a Guadelupa.

La westo di Basse-Terre havas volkanal origino. Volkano La Grande Soufrière esas la maxim alta monto de Karibia, kun  metri di altitudo. Lua lasta erupto eventis en 1976.

Guadelupa havas tropikala klimato kun influi del alizei.

Ekonomio 
Guadelupa dependas de agrokultivo, turismo, lejera industrio e servadi. La teritorio anke dependas de Francia por subsidii ed importacaji.